laion/Wikipedia-Exotic huggingface dataset:
עריסת חתול

עריסת חתול (באנגלית: Cat's Cradle) הוא ספר מדע בדיוני סאטירי שנכתב על ידי קורט וונגוט בשנת 1963 ועוסק בקשרים בין מדע וטכנולוגיה, דת ומצוות, נשק להשמדה המונית וסוף העולם. שם הספר הוא שמו האנגלי של המשחק המכונה בעברית "סבתא סורגת". אוניברסיטת שיקגו, שדחתה את התזה הראשונה של וונגוט בתחום האנתרופולוגיה, קיבלה לאחר מכן את ספרו "עריסת חתול" כתזה, והעניקה לו את התואר. היצירה נפתחת בתקופה שבה המספר, שהוא עצמו סופר, מתכנן לכתוב ספר העוסק בדברים שאמריקאים חשובים עשו ביום שבו הוטלה פצצת האטום על הירושימה. בעודו חוקר נושא זה, המספר מתוודע לילדיו של פיזיקאי בדיוני מפורסם, פליקס הויניקר, שעזר בבניית פצצת האטום. בשנים שלאחר המלחמה פיתח אותו הויניקר חומר המכונה קרח תשע - מערכת גבישית חלופית למים מוצקים שנקודת ההתכה שלה 45.8 מעלות צלזיוס, גבוהה מטמפרטורת החדר. החומר נועד בתחילה לסייע לנחתים האמריקאים לחצות ביצות מבלי להירטב, אך מעולם לא נעשה בו שימוש למטרה זו. הספר עוקב אחר ההיסטוריה של החומר המחולק בין ילדיו של הויניקר, שהמידע על הימצאותו גורם למדינות להילחם עליו בשיטות יוצאות דופן. בסופו של דבר משתחרר קרח תשע בחוף הים של האי הקריבי הבדיוני "סאן לורנצו", והשחרור מוביל לקטל רוב החיים עלי אדמות, שכן כל המים בעולם הופכים ממים נוזליים למצב הצבירה המוצק של קרח תשע. ערך מורחב – בוקונוניזם הספר מתאר דת דמיונית - בוקונוניזם, ובנוסף כמה מהעקרונות המרכזיים שבה. ביניהם: קאראס - קבוצה של אנשים שמבלי ידיעתם שותפים לגורל אחד; קבוצה שפועלת בלא יודעין להגשים מטרה כל-שהיא של האלוהים. גראנפאלון - קאראס מזויף; קבוצה של אנשים שמאמינים בשגגה שהם שותפים לגורל, גורל שאיננו קיים. וואמפטר - הנקודה סביבה סובב הקאראס. במילותיו של וונגוט (מתוך וואמפטרים, פומה וגראנפאלונים): קורא יקר: כותרת ספר זה מורכבת משלוש מילים מספרי "עריסת חתול". וואמפטר הוא עצם סביבו חייהם של אנשים שאינם קשורים זה לזה מסתובבים. הגביע הקדוש למשל. פומה הם שקרים לא מזיקים, שנועדו להקל על נשמות פשוטות. למשל: "שגשוג נמצא ממש מעבר לפינה". גראנפאלון הוא אוסף גאה וחסר ערך של אנשים. המילים, יחד, יוצרות מטרייה טובה ככל אחרת לאוסף הביקורות והמאמרים שכתבתי, וחלק מהנאומים שנשאתי. מספר אנשים שמאסו במה שיש לדתות הקיימות להציע, החליטו להמיר את דתם לבוקונוניזם. הספר היה ספרו הראשון של וונגוט שתורגם לעברית, ב-1978. התרגום נעשה בידי אמציה פורת ויצא בהוצאת עם עובד. בשנת 2001 יצא תרגום נוסף של יענק'לה רוטבליט, בהוצאת זמורה-ביתן. הספר הוא אתגר קשה למתרגמים, בשל שפע משחקי המילים שבו, והעובדה שחלקים ממנו כתובים (במקור) בעגה בדיונית המכונה בספר "סן-לורנצית". קרח תשע - להקת רוק ישראלית ששמה לקוח מהספר ספרי בוקונון הגדרת קאראס הגדרת גראנפאלון עריסת חתול, באתר OCLC (באנגלית) עריסת חתול, באתר אנציקלופדיה בריטניקה (באנגלית)
שצ'וצ'ין

האם התכוונתם ל... שצ'וצ'ין (בלארוס) – עיר במחוז הורדנה שבבלארוס שצ'וצ'ין (מחוז משנה) – מחוז משנה במחוז הורדנה בבלארוס ששצ'וצ'ין היא בירתו שצ'וצ'ין (פודלסיה) – עיירה בפרובינציית פודלסיה שבפולין שצ'וצ'ין (פולין קטן) – עיירה בפרובינציית פולין קטן שבפולין
טניס באולימפיאדת אתונה (1896)

אולימפיאדת 1896 נערכה באתונה, יוון. תחרויות הטניס נערכו בין ה-8 באפריל ל-11 באפריל. נערכו תחרויות הגברים וזוגות גברים. בתחרויות הזוגות היה ניתן להרכיב את הזוג מטניסאים ממדינות שונות. בתחרות השתתפו 13 טניסאים מ-6 מדינות: אוסטרליה אוסטרליה (1) בריטניה בריטניה (2) הקיסרות הגרמנית הקיסרות הגרמנית (1) הונגריה (1867–1918) הונגריה (1) ממלכת יוון ממלכת יוון (7) צרפת צרפת (1) כל 13 הטניסאים שנרשמו לאולימפיאדה השתתפו בתחרות זו. הטניסאים שהפסידו במשחק חצי הגמר זכו במדליית ארד. התחרויות נערכו ב-11 באפריל בהשתתפות 4 זוגות בלבד. במשחק הגמר ג'ון פיוס בולאנד (בריטניה בריטניה) ופרידריך טראון (הקיסרות הגרמנית הקיסרות הגרמנית) נפגשו עם הזוג היווני דיוניסוס קסדגליס ודמטריוס פטרוקוקינוס (ממלכת יוון יוון) וניצחו אותם ב-3 מערכות (7:5, 6:4, 6:1). במקום השלישי זכו אדווין פלק (אוסטרליה אוסטרליה) וג'ורג' רוברטסון (בריטניה בריטניה). בנוסף למדליית ארד זו, אדווין פלק זכה ב-2 מדליות זהב באתלטיקה. מדיה וקבצים בנושא טניס באולימפיאדת אתונה בוויקישיתוף תוצאות באתר האולימפי תיאור התחרות
רענן דרעי

רענן דרעי (נולד ב-12 ביולי 1976) הוא כדורגלן עבר ישראלי, ששיחק בעמדת הקשר האחורי ומזוהה בעיקר עם קבוצת בית"ר ירושלים. דרעי גדל במחלקת הנוער של בית"ר ירושלים, אליה הצטרף בגיל 8. בעונת 1992/1993 רשם את הופעת הבכורה שלו בקבוצת הבוגרת של המועדון, ובסיומה זכתה הקבוצה באליפות, עונה אחת לאחר עלייתה לליגה הבכירה. דרעי היה שותף לשתי אליפויות נוספות של הקבוצה, בעונת 1996/1997 ובעונת 1997/1998, אך שימש בעיקר כשחקן מחליף. דרעי שיחק לרוב בעמדת הקשר האחורי, אך לפעמים שיחק גם כבלם או כמגן ימני בהתאם לצורכי הקבוצה. כונה "השחקן האפור האולטימטיבי", כיוון שהיה עוסק בעבודות הגנתיות על המגרש דוגמת תיקולי יריב וחילוצי כדור, ומנגד לא היה זוכה להבקיע שערים או לבשל עבור הקבוצה. ב-17 בספטמבר 2000 שבר את רגלו במהלך אימון. בהמשך חזר לאימונים, אך לא הרבה לשחק בעונות שלאחר הפציעה. במאי 2004 שוחרר דרעי מהקבוצה ועבר לשחק בקבוצות בליגות הנמוכות, עד שפרש ממשחק פעיל בשנת 2009. בכ-12 עונות רצופות במדי בית"ר ירושלים צבר דרעי 182 הופעות ושער ליגה אחד. כמו כן לזכותו 13 הופעות ושער אחד במדי בהנבחרת הצעירה של ישראל, אותם רשם בשנים 1996–1997. בית"ר ירושלים אליפויות: 1992/1993, 1996/1997, 1997/1998 גביע הטוטו: 1997/1998 רענן דרעי, באתר ההתאחדות לכדורגל בישראל רענן דרעי, באתר Transfermarkt רון עמיקם, מאיר גבאי, רוני דיאון, אני אוהב אותך בית"ר - תולדות בית"ר ירושלים, פרק שנים-עשר, רענן דרעי, עמוד 195, הוצאת Media41LTD
Vienna Coup

Vienna Coup היא טכניקת משחק בברידג' המסירה חסימה כהכנה לביצוע משחק לחץ פשוט. השם Vienna Coup משום שמסופר שבפעם הראשונה שנעשה שימוש בטכניקה היה בווינה" מבמשחק ויסט, המשחק ממנו התפתח משחק הברידג'. זהותו של השחקן שהשתמש בטכניקה אינה ידועה. הטכניקה מאופיינת בכך שבהתחלה מושכים קלף גבוה על מנת להפוך קלף אחר בסדרה לקלף מאים. המאפיין משחק לחץ של הוא משיכה מוקדמת של קלף או קלפים גבוהים, למשל: משיכת A, כפעולת הכנה למשחק לחץ. מטרת לקיחת ה-A או קלף גבוה בשלב מוקדם היא מניעת חסימה של קלף מאים באותה סדרה. בתרשים חייב הכרוז המשחק מדרום לזכות בכל הלקיחות על מנת לבצע את החוזה. הוא משחק את ה-5♥ וזוכה בצפון עם ה-A♥. מזרח יכול לזרוק את ה-8♥. עכשיו הוא משחק את ה-6♣ וזוכה ב-A♣ שבדרום. מזרח בלחץ. אם יזרוק את ה-K♥, תוגבה ה-Q♥ בדרום. אם יזרוק את ה-Q♠, ישחק הכרוז את ה-3♠ מדרום ויזכה ב-A♠ וב-J♠. לו הוא היה משחק מיד את ה-A♣ בדרום, לא היה יכול להפעיל לחץ משום שה-Q♥ לא תהיה קלף מאים, משום לא תהיה כניסה ליד בדרום. יש מהמקרים נדרשת משיכת שני קלפים כהכנה למשחק לחץ, למשל: A ו,K באותה סדרה מהדומם על מנת להפוך את ה-10 שהוא קלף רביעי ביד הכרוז לקלף מאים. משחק לחץ (ברידג') משחק לחץ מדומה Vienna Coup on Bridge BUM David Bird, Squeezes For Everyone - Yes even You!, Chapter 4: The Vienna Coup Vienna Coup on Bridge BUM David Bird, Squeezes For Everyone - Yes even You!, Chapter 4: The Vienna Coup
Bonbon

"Bonbon" (בעברית: "סוכרייה") הוא שיר של הזמרת האלבנית מקוסובו ארה איסטרפי. השיר יצא כסינגל ב-30 בדצמבר 2015 ונכתב על ידי איסטרפי יחד עם ארגן ברישה (Ergen Berisha). השיר הופק על ידי קריקט (Cricket), ביגבאנג (BigBang) וטוטון (Toton). בינואר 2016 הפך הווידאו קליפ של השיר לוויראלי. השיר הגיע לראש מצעדי הפזמונים במדינות רבות ברחבי העולם, כגון צרפת, ישראל, קנדה ועוד. השיר נכלל במשחק הריקודים הפופולרי Just Dance 2017. הווידאו קליפ של השיר יצא ב-30 בדצמבר 2015 דרך ערוץ היוטיוב של חברת התקליטים NESËR. בקליפ שרה איסטרפי את השיר על כביש מושלג בקוסובו. בינואר 2016 הפך הווידאו קליפ של השיר לוויראלי לאחר שפורסם ברשתות חברתיות כגון פייסבוק ואינסטגרם. ברשתות החברתיות הושוותה איסטרפי לאמנים כמו סיה וריהאנה. בעקבות הצלחת הקליפ, הוחתמה איסטרפי בחברות התקליטים האמריקאיות סוני מיוזיק אנטרטיינמנט ואולטרה מיוזיק. בתחילת מרץ 2016 הוסר הסרטון מן ערוץ היוטיוב של NESËR לאחר שזכה למעל 25 מיליון צפיות, והועלה לערוץ היוטיוב הרשמי של אולטרה מיוזיק. נכון ל-8 ביוני 2024, לווידאו קליפ למעלה מ-922 מיליון צפיות. מידע על הסינגל "Bonbon" באתר מיוזיק בריינז מידע על השיר "Bonbon" באתר AllMusic מילות השיר "Bonbon" באתר Genius סרטון השיר "Bonbon" באתר יוטיוב מידע על השיר "Bonbon" באתר iTunes "Bonbon - Era Istrefi". נבדק ב-2 במרץ 2016. {{cite web}}: (עזרה) iTunes - Music - Bonbon - Single by Era Istrefi Just Dance 2017: Bonbon by Era Istrefi- Official Track Gameplay, סרטון באתר יוטיוב McNeilage, Ross (2 בפברואר 2016). "You Need To Know About Era Istrefi's "Bonbon"". breatheheavy.com. {{cite web}}: (עזרה) "WATCH - IF YOU MERGED SIA AND RIHANNA YOU'D GET ERA ISTREFI - Bonbon". ixdaily.com. IX Daily. נבדק ב-26 פבר' 2016. {{cite web}}: (עזרה) "Era Istrefi firmos me Sony Music" (באלבנית). 22 פבר' 2016. {{cite web}}: (עזרה) "Era Istrefi - Bonbon (Official Video)". Ultra Music YouTube channel. 7 במרץ 2016. נבדק ב-18 ביוני 2019. {{cite web}}: (עזרה) [1] המצעד השבועי, שבוע 16, 2016, באתר מדיה פורסט ישראל [2] [3] [4] המצעד השבועי, שבוע 25, 2016, באתר מדיה פורסט רומניה המצעד הרוסי מידע על Bonbon, באתר המצעד האוסטרי, ארכיון מידע על Bonbon, באתר המצעד הגרמני מידע על Bonbon, באתר מצעד דנמרק מידע על Bonbon, באתר המצעד הצרפתי, ארכיון
שמחה מדעסוי

הרב שמחה אשכנזי מדעסוי (לעיתים: ר' שמחה הלברשטאדט מדעסוי; נפטר בי"א בכסלו ה'תקמ"ו, 13 בנובמבר 1785) היה מגדולי יהדות אשכנז במאה ה-18. הגהותיו על הש"ס נדפסו בש"ס וילנא. נולד לרבי צבי הירש ביאלה מפוזנא, לימים אב"ד קהילת הלברשטאדט ומחבר הספר עטרת צבי. בראשית דרכו ברבנות כיהן כרבה של לנצ'נה (ה'תקט"ו, 1755), בהמשך החליף את אביו ברבנות העיר סקולה (ה'תקכ"א, 1761). בשנת ה'תקכ"ח (1768) החליף את רבי דוד ברלין ברבנות העיר דסאו. נפטר ביום י"א בכסלו ה'תקמ"ו, 13 בנובמבר 1785. ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
ניבים בערבית בישראל

בישראל מדוברים מספר ניבים של השפה הערבית. מרבית האוכלוסייה הערבית בישראל מדברת בערבית פלסטינית, ניב פלסטיני הדומה לניבים המדוברים בסוריה ובלבנון. הבדואים הדרומיים מדברים בניב בדואי הדומה לניב המדובר בסיני, והבדואים הצפוניים מדברים בניב בדואי הדומה לניב המדובר במזרח סוריה ובעיראק. בנוסף לשוני זה קיימים הבדלים רבים בין הגיית המילים והאותיות בין אזור גאוגרפי לאזור אחר כמו, ערים לכפרים, כפרים לכפרים אחרים ועיר לעיר אחרת, כך שהמיעוט הערבי בישראל מדבר במספר ניבים ולא בניב אחיד, כאשר לכל אזור יש ניב שמייחד אותו ולעיתים בעיר או בכפר מסוים קיים יותר מניב אחד. באזורים שונים נעשה לעיתים שימוש במילים שונות. לדוגמה, המילה "שֵׁ֫יתִי" (شيتي), שמשמעותה "שלי", נמצאת בשימוש באזור המרכז בלבד ובמיוחד ביפו, לעומת אזורים אחרים כמו נצרת שבהם היא נשכחה. מילים רבות נפוצות באזור מסוים בעוד שבאזור אחר משתמשים במילה אחרת במקומן. להלן טבלה שמציגה מספר דוגמאות כאלה. אחד המאפיינים של השפה הערבית המדוברת הוא ביטויים שונים של האותיות, ובמיוחד האות קאף (ق). כלומר, הגה אחד יכול להיאמר באופנים שונים. מאפיין זה קיים גם בקרב דוברי הערבית בישראל. האות קאף (ق) נהגית על ידי חלק מתושבי נצרת וחלק מהכפרים שמסביב לה כ-"ק". כמו כן אות זו נהגית בצורה מודגשת על ידי הדרוזים ותושבי הכפר טורעאן. לעומת זאת, בקרב תושבי הערים וחלק מהכפרים הצפוניים, האות קאף נהגית כ-א. בקרב חלק מכפרי הצפון, הבדואים בצפון ובנגב היא נהגית כ-ג, ובקרב תושבי אזור המשולש היא נהגית כ-כּ. להלן טבלה שמדגימה את ההבדלים בהגיית האות קאף: ‏1 האות קאף (ق) נהגית בערבית ספרותית תקנית כסותם ענבלי אטום (/q/). כך גם הוגים אותה הדרוזים ותושבי הכפר טורעאן, וגם – אם כי באופן פחות מודגש – חלק מתושבי נצרת וחלק מהכפרים שמסביב לה. ‏2 ההגייה של תושבי הערים וחלק מהכפרים הצפוניים. ‏3 ההגייה של הבדואים בצפון ובנגב, ושל כפרים מעטים בצפון. ‏4 ההגייה של תושבי אזור המשולש. האות כאף (ك) נהגית בקרב חלק מאזור המשולש, בדואים צפוניים וחלק מהכפרים שבגליל התחתון כ-צ' (ch). לדוגמה: ‏1 ליתר דיוק, זוהי ההגייה בקרב חלק מאזור המשולש, בקרב הבדואים הצפוניים ובחלק מהכפרים בגליל התחתון. ערבית ערבית דרוזית ערבית פלסטינית ערביי ארץ ישראל דיגלוסיה דיגלוסיה בשפה הערבית האקדמיה ללשון הערבית בישראל יעקוב שמעוני, ערביי ארץ ישראל, תל אביב: הוצאת עם עובד, תש"ז 1947. אריה לוין, דקדוק הלהג הערבי של ירושלים, מאגנס, ירושלים, 1995; מהדורה שנייה: 1996. וולפדיטריך פישר ואוטו יסטרו, מדריך לחקר הלהגים הערביים, תרגם מגרמנית רפי טלמון. מאגנס, ירושלים, תשס"א. פרטים על מחקר בנושא התפתחות שפה וקריאה בערבית באוניברסיטת בר-אילן ערך זה הוא קצרמר בנושא שפות. אתם מוזמנים לתרום לוויקיפדיה ולהרחיב אותו.
מושבת נטאל

מושבת נטאל (באנגלית: Colony of Natal) הייתה מושבה בריטית בדרומה של יבשת אפריקה בתחומי פרובינציית קוואזולו-נטאל של ימינו. היא הוקמה על חורבותיהן של רפובליקת נטאליה וממלכת הזולו אשר קדמו לה. בראשית המאה ה-20 אוחדה המושבה עם המושבות טרנסוואל, הכף ונהר אורנג' ליצירת איחוד דרום אפריקה (במסגרתו הפכו המושבות לפרובינציות), ובכך חדלה להתקיים כישות עצמאית. בשנת 1994 הפך איחוד דרום אפריקה לדרום אפריקה של ימינו. ערכים מורחבים – ממלכת הזולו, רפובליקת נטאליה פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. היסטוריה של דרום אפריקה רפובליקת נטאליה מושבת הכף מדיה וקבצים בנושא מושבת נטאל בוויקישיתוף מפקד האוכלוסין הבריטי משנת 1904 במושבת כף נטאל, דרך האתר אינטרנט ארכיב
MK 2

S/2015 (136472) 1, שכונה גם MK 2 על ידי צוות הגילוי, הוא הירח הידוע היחיד של כוכב הלכת הננסי מאקה-מאקה. ההערכה היא שקוטרו כ-175 ק"מ ורדיוס המסלול שלו לפחות 21,000 ק"מ. התצפיות שהובילו לגילוי של הירח התרחשו באפריל 2015, באמצעות מצלמת (Wide Field Camera 3) של טלסקופ החלל האבל על ידי צוות חוקרים ממכון המחקר הדרום-מערבי שבטקסס, ארצות הברית. גילויו התפרסם ב-26 באפריל 2016. מבדיקה ראשונית עולה כי MK 2 הוא בעל רפלקטיביות (החזרת אור) דומה לזו של פחם, כלומר שהוא כהה מאוד. עובדה זו מפתיעה יחסית מפני שמאקה-מאקה הוא העצם השני בבהירותו בחגורת קויפר. אחת ההשערות שהועלו כדי להסביר עניין זה היא הטענה כי כוח המשיכה שלו אינו חזק מספיק כדי למנוע את התנדפות הקרחים הבהירים אל החלל כאשר הם מתחממים על ידי השמש המרוחקת. מדיה וקבצים בנושא MK 2 בוויקישיתוף מאקה-מאקה לא לבד: טלסקופ החלל האבל גילה ירח שחג סביב כוכב הלכת הננסי באתר הידען.
קוסטא אבן לוקא

קוסטא אבן לוקא אלבעלבכי (قسطا بن لوقا البعلبكي, 820 -912) היה רופא ומלומד נוצרי מפורסם מבעלבכ שהיה פעיל בבגדאד. אלבעלבכי תרגם חיבורים מדעיים מיוונית לערבית, ערך תרגומים שנערכו לפניו, וכתב מספר ספרים וחיבורים משל עצמו. קוסטא אבן לוקא אלבעלבכי היה רופא ומלומד נוצרי מבעלבכ. מעט מאוד ידוע על חייו. הוא נקרא לשרת בבגדאד, והיה פעיל שם תחת שלטונו של הח'ליף אל-מסתעין הראשון. במהלך שהותו בבגדאד, הוא כנראה הכיר את הפילוסוף המפורסם אל-כנדי, המתרגם חנין אבן אסחאק (אנ') ות'אבת אבן קורה, מחברם של חיבורים מדעיים בתחומים שונים. אלבעלבכי היה בקיא במדעים רבים אך במיוחד בתחום הרפואה. הביוגרפים שכתבו אודותיו מזכירים מעל לשישים חיבורים שכתב וכשבעה עשר תרגומים שערך מיוונית לערבית. מכתביו ניכרים כישוריו המעשיים בתחום הרפואה וכן גם השפעתם הרבה של כתבי פאולוס מאגינה הביזנטי בן המאה השביעית. מדיה וקבצים בנושא קוסטא אבן לוקא בוויקישיתוף קוסטה בן לוקה, דף שער בספרייה הלאומית Gerrit Bos, Qusta Ibn Luqa's Medical Regime for the Pilgrims of Mecca: The Risala fi tadbir safar al-hajj, Leiden, New York and Köln 1992, pp.1-4 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
חיים שטסל

חיים שטסל (15 בדצמבר 1929 – פברואר 1999) היה החשב הכללי בשנים 1971–1977. שטסל נולד באוראדיאה בטרנסילבניה למשפחה חרדית. הוא היה ילד רביעי בין שמונה אחים ואחיות ובמהלך השואה נרצחו כולם, מלבד אביו והוא, במחנה ההשמדה אושוויץ. גם אמו לא שרדה את השואה. בסיום המלחמה חזר עם אביו לעיר הולדתו, בה שהו שלוש שנים. שטסל הצטרף לתנועת בני עקיבא ובלילות סייע להברחת יהודים בדרכם הבלתי-ליגאלית לארץ ישראל. כאשר המשטרה החשאית הרומנית (ה"סקוריטטה") גילתה את פעילותם, ברחו אביו והוא לבודפשט ובשנת 1949 הגיע בעזרת הג'וינט לישראל. לאחר שירות בצה"ל עבר בהצלחה את בחינות הבגרות החיצוניות והחל ללמוד בבית הספר הגבוה למשפט ולכלכלה. בהמשך עבר לירושלים וסיים תואר ראשון בכלכלה וסטטיסטיקה באוניברסיטה העברית בשנת 1957. בשנת 1962, בהמלצת משרד האוצר קיבל מלגת-לימודים לבית הספר למינהל עסקים INSEAD בפונטנבלו, להשתלמות של שנה אחת במנהל עסקים וסיים כחניך מצטיין. התלוותה אליו אשתו, גילה, אותה נשא לאשה ממש לפני הנסיעה. עם שובו לישראל מלימודיו מונה לתפקיד רפרנט חינוך באגף תקציבים במשרד האוצר ובהמשך קודם לתפקיד של סגן הממונה על התקציבים באוצר. במסגרת תפקידו היה גם יו"ר מועצת המנהלים של הבנק למלאכה. לאחר מכן היה הממונה על שוק ההון ובתחילת שנת 1971 מונה לחשב הכללי. עם סיום תפקידו כחשב כללי ב-16 בינואר 1977 סיים שטסל תקופת שירות של 27 שנים רצופות במשרד האוצר. לאחר עבודתו במשרד האוצר הוא עבר לכהן כיו"ר הדירקטוריון של צים. באוקטובר 1985 פרש מתפקידו כיו"ר צים על רקע חילוקי דעות לגבי דרכי ניהול החברה. באוקטובר 1980 צורף לדירקטוריון הבורסה לניירות ערך. לאחר מכן היה יו"ר הבורסה לניירות ערך. היה גם יו"ר הדירקטוריון של אבנר חברה לביטוח עד פטירתו ממחלה ממארת בשנת 1999. לתפקיד זה מונה כדי להתמודד עם הגירעונות הגדולים של החברה. שטסל היה נשוי לגילה ולהם שלוש בנות חני, והתאומות שלומית ופנינה. רמי טל, קורות חיים - חייו ופועלו של חיים שטסל, טפר הוצאה לאור, 2003, 240 עמודים המטבע שהוקצב הוחזר, מעריב, 27 במאי 1969 נעמי לויצקי, חוק שטסל, כותרת ראשית, 26 בפברואר 1986 מאיר חת, ‏לזכרו של חיים שטסל, במלאת שבעה למותו, באתר גלובס, 1 במרץ 1999 אלעזר לוין, ‏האיש שהבריא את תאגיד אבנר, באתר גלובס, 22 בפברואר 1999 יו"ר חדש למועצת המנהלים של בנק למלאכה, דבר, 26 בפברואר 1967 הממונה על שוק ההון, מעריב, 18 בינואר 1971 חיים שטסל - יו"ר הדירקטוריון של צים, דבר, 13 בינואר 1977 חיים שטסל פרש מדירקטוריון "צים", מעריב, 1 בנובמבר 1985 עדה כהן, על אנשים ועסקים, מעריב, 10 באוקטובר 1980 המפקח לשעבר על הביטוח, בן-עמי צוקרמן, מונה ליו"ר אבנר, באתר גלובס, 15 בספטמבר 1999
סיפור הרפתקאות

סיפור הרפתקאות הוא סוגה ספרותית שעלילתה על פי רוב מובילה את גיבוריה אל מקומות מסוכנים ומרתקים ובנוסף נהוג בסוגה זו שבכל רגע נתון הגיבורים שרויים בסכנת כליאה ואף מוות. דבר המסקרן את קוראיו ומקרין אווירה מותחת. לעיתים העלילה של סוגה זו בדיונית, ולעיתים ריאליסטית. כמו כן לסיפורי ההרפתקאות השפעה גדולה על הז'אנר הקולנועי. כבר בתקופת ימי הביניים נכתבו ספרי הרפתקאות רבים וסוגה ספרותית זו הייתה מרכזית בספרות של אותה עת. בתקופה זו, התבנית הנפוצה ביותר של ספרי ההרפתקאות באה לידי ביטוי בכך שתחילה הגיבור עובר סדרת הרפתקאות, ולאחר מכן פוגש את הגיבורה איתה הוא עובר סדרת הרפתקאות נוספת. במהלך העלילה הזוג נפרד ולבסוף התאחד. לתבנית זו השפעה רבה עד היום על סרטים רבים בהוליווד. סרט הרפתקאות הרפתקה מדיה וקבצים בנושא סיפור הרפתקאות בוויקישיתוף מידע על סיפורי הרפתקאות באתר: Mypen. ספרי הרפתקאות מפורסמים מתורגמים(הקישור אינו פעיל). סיפורי הרפתקאות, דף שער בספרייה הלאומית ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
זמנים מודרניים (פירושונים)

האם התכוונתם ל... זמנים מודרניים – סרט קולנוע משנת 1936 שביים צ'ארלי צ'פלין, שהוא גם כוכב הסרט זמנים מודרניים (מוסף) – מוסף של העיתון "ידיעות אחרונות" זמנים מודרניים (כתב עת) – Les Temps Modernes, כתב העת פילוסופי-ספרותי בעריכתו של ז'אן-פול סארטר
פאבלו דה בלאסיס

פאבלו אסקיאל דה בלאסיס (בספרדית: Pablo Ezequiel De Blasis, נולד ב-4 בפברואר 1988 בלה פלאטה שבארגנטינה) הוא כדורגלן ארגנטינאי המשחק בעמדת הקשר באייבר מהלה ליגה. על אף קומתו הנמוכה, דה בלאסיס ניחן בכוח רב, במהירות רבה, בראיית משחק טובה וביכולת לשחק בשתי הכנפיים. דה בלאסיס החל את הקריירה כנער בחימנסיה לה פלאטה, ואת הבכורה בבוגרים ערך במאי 2008, במשחק של חימנסיה לה פלאטה נגד ולס סארספילד. בינואר 2010 הושאל דה בלאסיס לפרו קאריל אואסטה מליגת המשנה הארגנטינאית לתקופה של שנה וחצי. בפרו קאריל דה בלאסיס הצטיין במיוחד בבישולי שערים, ובתום תקופת ההשאלה חזר לחימנסיה לה פלאטה, ששיחקה אף היא בליגת המשנה הארגנטינאית, והפך לשחקן הרכב קבוע. ביולי 2012 הסתיים חוזהו של דה בלאסיס בחימנסיה לה פלאטה, והוא חתם באסטרס טריפוליס מליגת העל היוונית, ובעונת 2012/13 סיים עם המועדון במקום השלישי והגיע לגמר הגביע היווני. בעונת 2013/14 סיימו אסטרס טריפוליס ודה בלאסיס במקום החמישי. באוגוסט 2014 במסגרת הליגה האירופית, נפגשה אסטרס טריפוליס עם מיינץ 05 מהבונדסליגה, בפלייאוף העלייה לשלב הבתים. אסטרס טריפוליס הפתיעה והדיחה את מיינץ, כאשר דה בלאסיס הצטיין בצמד המשחקים, הבקיע את אחד השערים והרשים מאוד את מיינץ, שהחתימה אותו על חוזה לשלוש שנים עוד לפני תום חלון ההעברות שהיה אז בעיצומו, תמורת סכום של כמיליון אירו. דה בלאסיס נשאר באסטרס טריפוליס גם לשלב הפלייאוף הבא, בו הדיחה אסטרס טריפוליס את מכבי תל אביב בשערי חוץ והעפילה לשלב הבתים. לאחר הפלייאוף עבר סופית למיינץ, ובספטמבר 2014 ערך את הופעת הבכורה במדי מיינץ בבונדסליגה נגד הופנהיים. ב-30 באוגוסט 2018 חתם לשנתיים באייבר הספרדית. מדיה וקבצים בנושא פאבלו דה בלאסיס בוויקישיתוף פאבלו דה בלאסיס, ברשת החברתית פייסבוק פאבלו דה בלאסיס, באתר Transfermarkt פאבלו דה בלאסיס, באתר Soccerway פאבלו דה בלאסיס, באתר BDFutbol פאבלו דה בלאסיס, באתר WorldFootball.net פאבלו דה בלאסיס, באתר FootballDatabase.eu
תקיעת השופר האחרונה

תקיעת השופר האחרונה (באנגלית: The Last Trump) הוא סיפור מדע בדיוני קצר שנכתב בידי אייזק אסימוב בשנת 1955. הסיפור תורגם לעברית ב-1976 בקובץ גדול ורחב הוא העולם, ושוב ב-2009 בקובץ כתבי אייזק אסימוב כרך 1. בפקודת מועצת הנעלים ובאישורו של הראשי, הוחלט כי הגיע זמנו של יום הדין להתרחש על פני כדור הארץ, למרות מחאותיו של אתריאל, שרף צעיר שאחראי על העולם. אתריאל מבקש פגישה עם הראשי כדי להתחנן לעיכוב גזר הדין, אך הוא מאחר את השעה ותקיעת השופר האחרונה נשמעת, ונקבע כי ה-1 בינואר 1957 יהיה היום בו כדור הארץ יגיע לקיצו. יום הדין מתרחש, המתים קמים לתחייה ובני האדם מגלים כי אין יותר משמעות לרגשות ולזכרונות שלהם. אדם מסתורי בשם ר.א. מאן (באנגלית: R. E. Mann; משחק מילים עם השם הפרסי עבור השטן, אהרימן) מסתובב בעולם ומרוצה מן המצב. הוא פוגש בדרכו פרופסור לשעבר להיסטוריה שטוען כי יום הדין הגיע והאנשים כולם נשפטו לגיהנום. אתריאל נפגש עם הראשי וטוען שזמנו של יום הדין טרם הגיע, משום שיש דרכים רבות לספור את התאריך, וישנם לוחות שנה רבים, ולכן אין משמעות לכך שלפי לוח שנה מסוים היה זה ה-1 בינואר 1957. הראשי מסכים ומבטל את אירועי יום הדין, ומחזיר את העולם לקדמותו, ומכריז כי יום הדין יתרחש רק כאשר כל בני כדור הארץ יסכימו על התאריך. ר.א. מאן המתוסכל מתכנן לקדם מערכת לוח שנה עולמית חדשה, שתהיה מבוססת על העידן האטומי ותתחיל ב-1 בדצמבר 1944.
בריחה (סיפור קצר)

בריחה! (באנגלית: !Escape) הוא סיפור מדע בדיוני קצר מאת אייזק אסימוב. הסיפור פורסם לראשונה תחת השם "בריחה פרדוקסלית" ("Paradoxical Escape", שם אותו בחר המוציא לאור) ב-1945. הסיפור תורגם לעברית בשנת 1970 בספר אני, רובוט. ארגוני מחקר רבים עובדים על פיתוח הנעה היפר-אטומית. בחברת 'יו אס רובוטים ואנשים מכניים' מגלים כי החברה המתחרה מתכננת מנוע שיאפשר לבני אנוש לשרוד את הקפיצה ההיפר אטומית, אך מסיבה בלתי-ברורה קורס המחשב שלהם במהלך עיבוד המידע והתכנון. מאחר שסיבת הקריסה אינה ברורה לאשורה, נזהרים אנשי החברה בעודם מזינים את מחשב הפוזיטרוני שלהם, המכונה 'המוח', במידע. 'המוח', שאינו רובוט במובן הצר של המילה אך כפוף לשלושת חוקי הרובוטיקה, מצליח להשלים את תהליך תכנון ובניית הספינה העל-מרחבית. אנשי המחקר והבדיקה-בשטח של החברה, פאואל ודונובן, עולים על החללית ומגלים ש'המוח' בנה את הספינה בצורה מוזרה מאוד: אין פקדים ידניים לחללית (כך שהשליטה בה נתונה אך ורק ל'מוח'), אין מיטות ומקלחות, והמזון היחיד במטבח הוא חלב וקופסאות שימורים של שעועית. בעודם על החללית, 'המוח' מניע אותה ומטיס אותה אל החלל. 'המוח' משתגע ומתחיל להתנהג בילדותיות ואנשי החברה, ובראשם ד"ר סוזן קלווין, מנסים להרגיע אותו. בעת הקפיצה ההיפר-אטומית פאואל ודונובן חווים חזיונות מאיימים וחושבים שהם מתו. לבסוף מחזיר 'המוח' את הספינה לכדור הארץ, וסוזן קלווין מבינה שהוא השתגע מאחר שבמהלך הקפיצה ההיפר-אטומית, נמצאים נוסעי החללית במצב זמני של מוות והמוח הפוזיטרוני של המחשב לא מסוגל היה לסבול את הפגיעה הזו בחוק הראשון של הרובוטיקה וכדי לא להתפרק בחר בבריחה לילדותיות כתגובת הגנה. סדרת הרובוטים